CELEX: 62011TN0197
Language: sk
Date: 2011-04-01 00:00:00
Title: Vec T-197/11 P: Odvolanie podané 1. apríla 2011 : Európska komisia proti rozsudku Súdu pre verejnú službu z  20. januára 2011 vo veci F-121/07, Strack/Komisia

25.6.2011   
            
            
               SK
            
            
               Úradný vestník Európskej únie
            
            
               C 186/26
            
         Odvolanie podané 1. apríla 2011: Európska komisia proti rozsudku Súdu pre verejnú službu z 20. januára 2011 vo veci F-121/07, Strack/Komisia
   (Vec T-197/11 P)
   2011/C 186/50
   Jazyk konania: nemčina
   
      Účastníci konania
   
   
      Odvolateľka: Európska komisia (v zastúpení: P. Costa de Oliveira a B. Eggers, splnomocnení zástupcovia)
   
      Ďalší účastník konania: Guido Strack (Kolín, Nemecko)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil rozsudok Súdu pre verejnú službu z 20. januára 2011 vo veci F-121/07, Strack/Komisia, v tom rozsahu, v akom Súd pre verejnú službu zamietol námietku nepríslušnosti, ktorú vzniesla Komisia,
            
         
               —
            
            
               určil, že každý účastník konania znáša svoje vlastné trovy konania.
            
         
      Odvolacie dôvody a hlavné tvrdenia
   
   Na podporu svojho odvolania uvádza odvolateľka nasledovné odvolacie dôvody.
   Porušenie práva Únie, a to najmä deľby právomoci medzi Všeobecným súdom a Súdom pre verejnú službu ako osobitným súdom, ako vyplýva z článku 270 ZFEÚ v spojení s článkom 91 ods. 1 Služobného poriadku úradníkov Európskej únie, článkom 8 ods. 3 nariadenia (ES) č. 1049/2001 (1), článkom 256 ods. 1 prvou vetou ZFEÚ, článkom 62a a článkom 1 prílohy I Štatútu Súdneho dvora Európskej únie.
   
               —
            
            
               Podľa toho nie je Súd pre verejnú službu všeobecne príslušný pre všetky spory medzi Úniou a osobou, na ktorú sa uplatňuje služobný poriadok, ale iba na také spory, ktoré sa týkajú zákonnosti aktu, ktorý jej spôsobuje ujmu v zmysle článku 90 ods. 2 služobného poriadku.
            
         
               —
            
            
               Ak podá úradník žiadosť o prístup k dokumentom, koná ako obyčajný občan v zmysle nariadenia č. 1409/2001. K dispozícii má osobitný systém opravných prostriedkov podľa nariadenia vo forme žaloby o neplatnosť pred Všeobecným súdom. Súdne konania podľa služobného poriadku a nariadenia o transparentnosti nie sú jednoducho zlučiteľné.
            
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).